JY LEES NOU Cody Simpson
Hy is die oulike outjie van Doer Onder wat vir Justin Bieber 'n ding of twee wys! Ontmoet vir Cody Simpson – popmusiek se jongste tienersensasie.
Cody (16) was 'n swemkapioen voor hy begin sing het en het twee goue medaljes by die Queensland-swemkampioenskapppe in Australië gewen. Hy kan ons enige tyd red!
Hy het sy musiekloopbaan afgeskop deur leenliedjies in sy kamer op te neem en dit op YouTube te plaas. Die kookwater-vervaardiger Shawn Campbell – wat al saam met Jay-Z gewerk het – het dit in 2009 raakgesien en so het Cody sy eerste platekontrak losgeslaan.
Hy het Justin Bieber tydens die Australiese been van sy Believe-toer ondersteun en hulle is nou beste pelle. "Ek en Justin doen tiener-goed saam – ons was onlangs by 'n spookhuis en dit was baie koel!" sê Cody.
Sy nuwe album, Paradise met die liedjies Wish U Were Here en Got Me Good gaan "oor meisies. Natuurlik is dit waaroor ek skryf, ek is 'n tiener".
Wat modes betref is Cody dol oor pakke en die Koreaanse rapper Psy, wat treffer Gangnam Style sing, se voorkoms. "Ek hou van sy sêding: 'Trek deftig aan en dans soos 'n maltrap'. Ek dink dis baie slim."